C 235/12
SK
Úradný vestník Európskej únie
3.7.2023
Účastníci konania pred vnútroštátnym súdom Žalobcovia: FT, RRC Sports GmbH Žalovaná): Fédération internationale de football association (FIFA)
Prejudiciálne otázky Majú sa článok 101 (zákaz kartelov), článok 102 (zákaz zneužívania dominantného postavenia) a článok 56 ZFEÚ (sloboda poskytovať služby), ako aj článok 6 všeobecného nariadenia o ochrane údajov (GDPR) (1) vykladať v tom zmysle, že bránia právnej úprave, ktorú prijíma svetová športová asociácia (v prejednávanej veci FIFA), ktorej členmi je 211 národných športových zväzov príslušného športu (v prejednávanej veci futbal) a ktorej predpisy sú teda v každom prípade záväzné pre väčšinu aktérov pôsobiacich v príslušných národných profesionálnych ligách príslušného športu [v prejednávanej veci kluby (čo znamená aj futbalové kluby organizované ako kapitálové spoločnosti), hráči (ktorí sú členmi klubu) a hráčski agenti] a ktorá má nasledujúci obsah: 1. je zakázané dojednávať odmeny pre hráčskych agentov alebo vyplácať hráčskym agentom odmeny, ktoré presahujú hornú hranicu vypočítanú ako percentuálna hodnota z prestupovej sumy alebo ročnej odmeny daného hráča, ako je stanovené v článku 15 ods.
2 FIFA Football Agent Regulations (FFAR), 2. je zakázané, aby tretie osoby vyplácali odmeny pre zmluvného partnera hráčskeho agenta splatné na základe zmluvy o poskytovaní služieb hráčskeho agenta, ako je stanovené v článku 14 ods.
2 a 3 FFAR, 3. v prípadoch, keď hráčsky agent pracuje pre prijímajúci klub a hráča, sa klubom zakazuje zaplatiť za služby hráčskeho agenta viac ako 50 % celkovej odmeny splatnej zo strany hráča a klubu, ako je stanovené v článku 14 ods.
10 FFAR, 4. na udelenie licencie hráčskeho agenta, ktorá je podmienkou umožňujúcou poskytovať služby hráčskeho agenta, sa vyžaduje, aby sa žiadateľ podriadil interným predpisom svetovej športovej asociácie (v prejednávanej veci FFAR, štatút FIFA, disciplinárny poriadok FIFA, etický kódex FIFA, predpis FIFA o štatúte a prestupe hráčov, ako aj štatúty, nariadenia, smernice a rozhodnutia orgánov a komisií) a aby sa podriadil jej rozhodovacej právomoci a rozhodovacej právomoci konfederácií a členských zväzov, ako je stanovené v článku 4 ods.
2, článku 16 ods.
2 písm.
b), v článku 20 FFAR v spojení s článkom 8 ods.
3, článkom 57 ods.
1, článkom 58 ods.
1 a 2 štatútu FIFA, v článku 5 písm.
a), článku 49 a článku 53 ods.
3 disciplinárneho poriadku FIFA, v článku 4 ods.
2 a článku 82 ods.
1 etického kódexu, 5. sú stanovené podmienky na udelenie licencie hráčskeho agenta, podľa ktorých je udelenie licencie natrvalo vylúčené v prípade odsúdenia alebo dohody o vine a treste v trestnom konaní alebo pozastavenia činnosti na dobu najmenej dvoch rokov, pozastavenia, odobratia licencie alebo iného vylúčenia zo strany orgánu alebo športovej asociácie bez možnosti neskoršieho udelenia licencie, ako je stanovené v článku 5 ods.
1 písm.
a) bodoch ii. a iii.
FFAR, 6. hráčskym agentom sa zakazuje poskytovať služby hráčskeho agenta alebo iné služby v súvislosti s uzatvorením zmluvy o prestupe a/alebo pracovnej zmluvy nasledujúcim subjektom a dostávať od nich za tieto služby odmenu: a) odovzdávajúcemu klubu a prijímajúcemu klubu, b) odovzdávajúcemu klubu a hráčovi, c) všetkým zúčastneným stranám (odovzdávajúci klub, prijímajúci klub a hráč),